OzLabs/hebrew-wiki-articles huggingface dataset:
מלאני שולץ ואן האחן

מלאני הנרייטה שולץ ואן האחן-מאס גריסטינוס (בהולנדית: Melanie Henriëtte Schultz van Haegen-Maas Geesteranus נולדה ב-28 ביוני 1970) היא פוליטיקאית הולנדית הפועלת מטעם מפלגת העם למען חופש ודמוקרטיה. שימשה כשרת התשתיות וניהול המים של הולנד בין 14 באוקטובר 2010 ל-26 באוקטובר 2017.

==ביוגרפיה==
שולץ נולדה בכפר לאח-סורן במחוז חלדרלנד. למדה בגימנסיה בעיר ליסה, ולאחר שסיימה את התיכון ב-1988 למדה מנהל ציבורי באוניברסיטת ליידן ובאוניברסיטת ארסמוס ברוטרדם. קיבלה תואר מוסמך ב-1994. במקביל ללימודיה החלה לעבוד כעוזרת במטה מפלגת העם למען חופש ודמוקרטיה בעיר ליידן. לאחר סיום לימודיה נבחרה כחברת מועצת העיר ליידן מטעם המפלגה. בין 1995–1997 שימשה כיועצת בכמה חברות פרטיות. לאחר מכן עבדה כמפקחת במשרד האוצר עד 1999.

ב-22 ביולי 2002 היא מונתה למזכירת המדינה לענייני תחבורה, עבודות ציבוריות וניהול מים מטעם מפלגת העם למען חופש ודמוקרטיה. בבחירות הכלליות של 2003 נבחרה לבית הנבחרים של הולנד ונכנסה לתפקידה ב-20 בינואר. ב-27 במאי פרשה מהתפקיד וחזרה להיות מזכירת המדינה לענייני תחבורה. ב-9 באוגוסט 2006 הודיעה כי תפרוש מתפקידה לאחר הבחירות הכלליות של 2006, ומתכוונת לקחת פסק זמן מהפוליטיקה. היא פרשה מתפקידה ב-22 בפברואר 2017 והפכה למנהלת הרכש של קופת החולים אכמדה (Achmea).

ב-14 באוקטובר 2010 מונתה שולץ לשרת התשתיות ואיכות הסביבה בממשלתו של מארק רוטה. היא פרשה מתפקידה ב-26 באוקטובר 2017 והודיעה שלא תחזור לפוליטיקה. החל מ-1 באפריל 2018 היא משמשת כיו"ר מועצת המנהלים של קרן פורטיקוס - קרן פילנתרופית השייכת למשפחת ברנינקמייר - הבעלים של רשת האופנה C&A.

==קישורים חיצוניים==

* [https://www.parlement.com/id/vg9fgopqdwzc/m_h_melanie_schultz_van_haegen_maas מלאני שולץ ואן האחן] באתר בית הנבחרים ההולנדי

קטגוריה:פוליטיקאיות הולנדיות
קטגוריה:שרי ממשלת הולנד
קטגוריה:הולנדים שנולדו ב-1970
קטגוריה:הולנדיות שנולדו ב-1970
וגג'האזה

וגג'האזה (בהונגרית: Végegyháza) הוא כפר קטן בנפת מזקובאצ'האזה שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים בוגג'האזה נמצא בירידה. בשנת 1990 חיו בכפר 1,794 תושבים, ובשנת 2021 רק 1,181 תושבים.

הכפר הוקם בשנת 1815 ועד 1882 נקרא הכפר טוטקובאצ'באזה (Tótkovácsháza).

== יהודי וגג'האזה ==
יהודים ישבו בוגג'האזה במאה ה-19 וב-1944 נרצחו בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|10
|687
|-
|1910
|30
|
|-
|1920
|21
|
|-
|1930
|28
|
|-
|1941
|41
|1,989
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
דיוויזיית הארטילריה ה-18 (ורמאכט)

הומל 15 ס"מ הוביצרים מתנייעים של רגימנט הארטילריה הממונע ה-88 מוכנים לירי ב-1943]]
דיוויזיית הארטילריה ה-18 (בגרמנית: 18. Artillerie-Division) הייתה דיוויזיית ארטילריה גרמנית שהוקמה במהלך מלחמת העולם השנייה ב-1943. בהיותו כוח הארטילריה הנייד העצמאי הראשון, הדיוויזיה מעולם לא הצליחה להגיע לתקן שתוכנן עבורה. הדיוויזיה לחמה בחזית המזרחית, ספגה אבדות כבדות ופורקה ב-1944.

== היסטוריה ==
דיוויזיית הארטילריה ה-18 הוקמה על ידי שילוב המטה וחלק מהכוחות הנותרים של דיוויזיית הפאנצר ה-18, שפורקה ב-1 באוקטובר, עם יחידות אחרות. דיוויזיה זו הייתה היחידה שתוכננה ככוח ארטילרי עצמאי ונייד; והכוח המתוכנן לדיוויזיה מעולם לא הושג. מרכיב מיוחד של דיוויזיה זו היה שהיה לה אלמנט חי"ר (כבד) משלה, "Schützen-Abteilung 88 (tmot)" (הידוע גם בשם "Art.-Kampf-Btln. 88" ו-"Art.-Alarm-Abteilung 18"). בשל המשימה להגן על הארטילריה בכל המצבים המסוכנים, גדוד זה, אומן ביסודיות בפעולות משמר עורף, הציל את הדיוויזיה מהרס מוחלט לא פחות משלוש פעמים.

הדיוויזיה הייתה חלק מהקורפוס ה-38 בארמיית הפאנצר הראשונה. הדיוויזיה לחמה עד סוף מרץ 1944, אז כותרה בכיס קמינץ-פודולסקי. עם תבוסת קבוצת ארמיות צפון אוקראינה באפריל 1944, הוחלט על פירוק הדיוויזיה.<ref>Б. Мюллер-Гиллебранд. Сухопутная Армия Германии. 1933—1945 гг. Издательство «Изографус» Москва, 2002, p. 688.</ref> למרות שהיא הצליחה לפרוץ, היא ספגה אבדות כבדות ואיבדה את כל הציוד הכבד שלה.<ref>Б. Мюллер-Гиллебранд. Сухопутная Армия Германии. 1933—1945 гг. Издательство «Изографус» Москва, 2002, p. 794.</ref> עד ה-4 בנובמבר 1944 היא הייתה מעורבת בעיקר בקרבות חי"ר; ובשל אבדות כבדות הדיוויזיה כמעט חדלה להתקיים. היא פורקה רשמית ב-27 ביולי 1944. הקצינים הנותרים ואנשי המטה שימשו להקמת קורפוס הפאנצר גרוסדויטשלנד וגדודי הארטילריה עברו רפורמה למספר חטיבות ארטילריה עצמאיות.

== מפקדים ==
* קרל טהוולטה (20 באוקטובר 1943 – 28 בפברואר 1944)
* גרהרד מילר (28 בפברואר 1944 – אפריל 1944)
* קרל טהוולטה (אפריל 1944 – יולי 1944)

== קישורים חיצוניים ==
* [https://www.lexikon-der-wehrmacht.de/Gliederungen/ArtDiv/18ArtDiv-R.htm דיוויזיית הארטילריה ה-18], באתר lexikon-der-wehrmacht 

== הערות שוליים ==

18
Jäger March

"Jäger March", (במקור מפינית: Jääkärimarssi או Jääkärien marssi; תעתיק לעברית: יֶקָארִימַארְסִי; בתרגום חופשי: "שיר היגרים") Op. 91a, הוא שיר לכת פיני שהולחן על ידי ז'אן סיבליוס. הגרסה הראשונה של השיר נכתבה בשנת 1917 על ידי ההילפסגרופנפיהרר, הצייד הפיני, הייקי נורמיו ששירת בלייפאיה בגדוד הציידים ה-27 הפרוסי המלכותי בצבא הקיסרות הגרמנית. היחידה נלחמה מול האימפריה הרוסית, שבאותה העת הדוכסות הגדולה של פינלנד הייתה חלק ממנה. המילים הוברחו לתוך פינלנד לסיבליוס, שהלחין להן מנגינה בעיר יארבנפה.

במקור ייעד סיבליוס את המילים כדי שיושרו על ידי מקהלת גברים ופסנתר, אך לאחר מכן שינה אותן כדי שיתאימו גם לתזמורת סימפונית. השיר בוצע בציבור לראשונה על ידי האקדמיה לתזמורת גברים של הלסינקי, בניצוחו אולוף וואלין, ב-18 בינואר 1918, ערב מלחמת האזרחים הפינית בהלסינקי. השיר נחשב כצעדת כבוד של מחלקות צבא רבות בצבא הפיני כמו כן השיר מנוגן בתזמורת הצועדת הסאמית של רובניימי.

==ראו גם==
* Säkkijärven polkka
* Niet Molotoff

==קישורים חיצוניים==
* 2 Marches, Op.91 (Sibelius, Jean)
* [https://ingeb.org/songs/syvaisku.html מילים לשיר (בפינית)]
* [https://web.archive.org/web/20060902184014/http://en.mil.fi/sotilasmusiikki/aani_ja_kuva/aani/index.dsp רשימת שירים בשימוש התזמורת הצבאית של פינלנד]
* [https://lyricstranslate.com/en/jääkärimarssi-jaeger-march.html תרגום באנגלית לשיר]
* [https://www.youtube.com/watch?v=mxyco0zNcaY&ab_channel=antianthem Jääkärimarssi "Jaegers March" (Finnish Patriotic Military Song)], באתר יוטיוב

==הערות שוליים==

קטגוריה:מוזיקה פינית
קטגוריה:מארש
מוצי בואורופ אגדה

מוצי בואורופ אינקונאלוכּ אגדה (בגרינלנדית: Múte Inequnaaluk Bourup Egede; נולד ב-11 במרץ 1987)<ref name="cv"></ref> הוא פוליטיקאי גרינלנדי המכהן כראש ממשלת גרינלנד החל מאפריל 2021.<ref name="confirmed"></ref> הוא כיהן כחבר הפרלמנט של גרינלנד החל משנת 2015, ובנוסף כיושב ראש מפלגת אינואיט אטקטיגיט החל משנת 2018.<ref name="formand"></ref><ref name="knr"></ref>

==ביוגרפיה==
אגדה נולד בנוק אבל גדל בנארסאק בדרום גרינלנד. הוא למד בתיכון בקאקורטוק לפני שבשנת 2007 הוא התחיל ללמוד היסטוריה תרבותית וחברתית באוניברסיטת גרינלנד. בשנים 2011–2012, הוא היה היו"ר של KISAQ אגודת הסטודנטים האקדמיים בגרינלנד.<ref name="cv"/> הוא לא סיים את לימודיו, שכן ב-2013 נשר כדי להשתלט על חברת מספוא בבעלות משפחתית בניהול אביו.<ref name="dr"></ref><ref name="knr"/>

בשנת 2007 היה אגדה חבר בפרלמנט הצעירים של גרינלנד, האינוסוטוט אינציסרטוי (בגרינלנדית: Inuusuttut Inatsisartui),<ref name="cv"/> בשנים 2013–2015 יו"ר האינוסוטוט אטקטיגיט (בגרינלנדית: Inuusuttut Ataqatigiit), אגף הנוער של מפלגת אינואיט אטקטיגיט.<ref name="cv"/><ref name="knr"/>

בבחירות הכלליות בדנמרק 2015 אגדה היה מועמד לפולקטינג מטעם אינואיט אטקטיגיט.<ref name="fv15"></ref> הוא קיבל 2,131 קולות, לא מספיק בשביל מושב בפרלמנט.<ref name="fv15resultater"></ref>

בשנים 2016–2018, אגדה כיהן כשר לענייני חומרי גלם ושוק העבודה, שם שימש במקביל – במשך שלושה חודשים ב-2017 – שר הקומונות, הכפרים, המחוזות החיצוניים, התשתיות והשיכון.<ref name="knr"/>

ב-1 בדצמבר 2018 הוא נבחר ליושב ראש מפלגת אינואיט אטקטיגייט, במקומה של שרה אולסווי.<ref name="knr"/> הוא הוביל את המפלגה בבחירות הכלליות בגרינלנד 2021, בהם היא, עם 36.6% מהקולות, הפכה למפלגה הגדולה ביותר בפרלמנט.<ref name="dr"/> עם 3,380 קולות אישיים, אגדה היה המועמד עם הכי הרבה קולות אישיים בבחירות, וקיבל למעלה מ-1,500 קולות יותר מראש הממשלה המכהן, קים קילסן ממפלגת סיומוט.<ref name="stemmer"></ref> ב-16 באפריל הוכרז שאינואיט אטקטיגיט יצרה קואליציה עם מפלגת נאלראק עם ממשלה של 10 שרים; מפלגת סולידריות המחזיקה בשני מנדטים, הודיעה כי אמנם לא תיכנס לקואליציה בעד עצמאות אך היא תספק תמיכה לקואליציה.<ref></ref> אגדה הוא ראש ממשלת גרינלנד הצעיר ביותר אי-פעם.<ref></ref> הוא אושר כראש הממשלה על ידי הפרלמנט ב-23 באפריל.<ref name="confirmed"/>

==אידאולוגיה==
אגדה הוא יו"ר מפלגת אינואיט אטקטיגיט, שהיא מפלגה סוציאליסטית דמוקרטית.<ref></ref> כמו המפלגה, אגדה תומך בעצמאות גרינלנדית.<ref name="knr"/>

==חיים אישיים==
לאגדה יש בת עם בת זוגו, טינה קמניץ.<ref name="cv"/>

==קישורים חיצוניים==

==הערות שוליים==

קטגוריה:נוק: אישים
קטגוריה:ראשי ממשלת גרינלנד
קטגוריה:ילידי 1987
קורנליס סניידרס

קורנליס יעקובוס סניידרס (בהולנדית: Cornelis Jacobus Snijders; 29 בספטמבר 1852 – 26 במאי 1939) היה גנרל הולנדי אשר שימש כמפקד העליון (מקביל לרמטכ"ל) של הכוחות המזוינים של הולנד במהלך מלחמת העולם הראשונה.

==ביוגרפיה==
סניידרס נולד בנווה-טונגה ב-29 בספטמבר 1852. ב-1869 התגייס לחיל ההנדסה של צבא הולנד ולמד באקדמיה הצבאית המלכותית בברדה. ב-1873 נשלח לאיי הודו המזרחיים ההולנדיים וב-1875 חזר להולנד והחל לשרת בחיל ההנדסה ההולנדי. ב-1876 הועבר לשמש כמורה באקדמיה הצבאית המלכותית עד 1880. בשנים הבאות פיקח על בניית מצודות החוף של הולנד. בין השנים 1887–1894 שימש כראש תחום ההנדסה באקדמיה המלכותית. ב-1906 מונה סניידרס לסגן ראש המטה הכללי. ב-1910 מונה לראש המטה הכללי. ב-31 ביולי 1914, לנוכח מלחמת העולם הראשונה שנערכה על גבולות הולנד, מונה סניידרס למפקד העליון של כל הכוחות המזוינים ההולנדיים. בניגוד לעמדתם של כמה פוליטיקאים הולנדים שרצו להצטרף למלחמה לצד מדינות ההסכמה, סניידרס נקט במדיניות עיקשת של נייטרליות. בשלב מסוים הוא אף הצהיר שיעדיף להצטרף למלחמה לצד מעצמות המרכז מאשר לצד מדינות ההסכמה. ראש הממשלה פיטר קורט ואן דר לינדן החליט לפטר את סניידרס, אולם המלכה וילהלמינה סרבה לאשר את הפיטורים. באווירה המתוחה ששררה בהולנד באותה תקופה, נעשה ניסיון להפיכה סוציאליסטית שנודע בכינוי "השבוע האדום". ב-9 בנובמבר 1918 פרש סניידרס מהצבא והוחלף בתפקידו בידי וילם פופ.

ב-1933 הצטרף למפלגת הברית לשיקום לאומי ונבחר מטעמה לחבר בבית הנבחרים של הולנד. עם זאת זמן קצר לאחר מכן הוא פרש מהפוליטיקה וב-26 במאי 1939 נפטר בהילברסום ונקבר בהאג.

==קישורים חיצוניים==

* [http://resources.huygens.knaw.nl/bwn1880-2000/lemmata/bwn3/snijders קורנליס סניידרס], באתר המילון הביוגרפי של הולנד

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:הולנדים שנולדו ב-1852
קטגוריה:נפטרים ב-1939
בני יואל

Bnei yoel בני יואל דסאטמאר קריית יואל
בני יואל הם קבוצת חסידי סאטמר שלאחר פטירתו של אדמו"ר החסידות רבי יואל טייטלבוים סירבו לקבל את מנהיגותו של האדמו"ר רבי משה טייטלבוים, ובמקום זאת החליטו להישאר חסידיו של רבי יואל.<ref></ref>

הם מכונים גם:
* "חסידות הרבנית". הכוונה היא לאשתו של רבי יואל טייטלבוים שנותרה בחיים, אלטא פייגא טייטלבוים.
* "מתנגדים". אך אין להתבלבל עם תנועת ההתנגדות לחסידות, המתנגדים האידאולוגיים של התנועה החסידית המקורית במאה ה-18.

כמה מחברי בני יואל עמדו לצדו של רבי יקותיאל יהודה טייטלבוים במחלוקת שפרצה על ירושתו של משה טייטלבוים, בה תבעו שני האחים אהרן טייטלבוים ויקותיאל יהודה טייטלבוים לרשת את אדמו"רותו של אביהם.<ref></ref>

את החלק מאנשי בני יואל שעמדו לצד זלמן לייב, אך התנגדו לאביו של זלמן, משה, כינה זלמן "חסידי אהבה נסתרת".

== קישורים חיצוניים ==
* [https://jwa.org/encyclopedia/article/teitelbaum-faige מאמר באנציקלופדיה של ארכיון הנשים היהודיות על הרבנית טייטלבוים]
* [http://www.chareidi.org/archives5761/ekev/EKVateitlbm.htm הספד על הרבנית אלטה פייג טייטלבוים]
* [http://www.torahindex.com/he/inst/institutionsDetail.aspx?index=2&instID=4993 קהילת בני יואל], עולם התורה

== הערות שוליים ==

קטגוריה:חסידות סאטמר
וילם פופ

וילם פרדריק פופ (בהולנדית: Willem Frederik Pop; 14 ביוני 1858 – 24 ביולי 1931) היה גנרל הולנדי אשר שימש לתקופה קצרה כמפקד העליון (מקביל לרמטכ"ל) של הכוחות המזוינים של הולנד.

==ביוגרפיה==
פופ נולד בהאג ב-14 ביוני 1858. בספטמבר 1874 הוא התגייס לחיל התותחנים של צבא הולנד. שנתיים לאחר מכן, ב-1 בדצמבר 1878 הוא הועלה לדרגת לוטננט שני והוצב בדיוויזיית הארטילריה המשוריינת ה-1. בשנת 1881 הוא הועלה לדרגת לוטננט ראשון, ובשנת 1894 הועלה לדרגת קפטן. ב-1897 מונה פופ למורה בבית הספר הגבוה למלחמה. ב-1905 הוא הועלה לדרגת מאיור, הוצב במטה הכללי ומונה במקביל למפקד הדיוויזיה ה-2. ב-1908 הועלה לדרגת לוטננט קולונל, וב-1911 הועלה לדרגת קולונל ומונה למפקד גדוד ארטילריית השדה ה-2, לאחר מכן הועבר למטה הכללי ומונה לסגן הרמטכ"ל. במרץ 1918 הועלה לדרגת לוטננט גנרל. ב-9 בנובמבר של אותה שנה הוא מונה למפקד העליון של הכוחות המזוינים במקומו של קורנליס סניידרס.

ב-7 בדצמבר הוא מונה לראש המטה הכללי, וב-31 במרץ 1920 מונה לשר המלחמה ולשר הצי. ב-28 ביולי 1921 הוא פרש מהצבא. הוא נפטר בפורבורך ב-24 ביולי 1931.

==קישורים חיצוניים==
* [https://www.parlement.com/id/vg09lljev8xj/w_f_pop וילם פופ], באתר הפרלמנט ההולנדי
* [http://resources.huygens.knaw.nl/bwn1880-2000/lemmata/bwn3/pop וילם פופ], באתר המילון הביוגרפי ההולנדי

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:הולנדים שנולדו ב-1858
קטגוריה:נפטרים ב-1931
ב.מ.וו M8

ב.מ.וו M8 (בגרמנית: BMW M8) היא מכונית ספורט במרכב קופה, קבריולה וגראן קופה, בעלת ארבעה מקומות ישיבה, שמיוצרת על ידי חטיבת M של ב.מ.וו מאוגוסט 2019. היא נחשפה ב-4 ביוני 2019<ref></ref>. היא גרסה בעלת ביצועים גבוהים של ב.מ.וו סדרה 8.

מלבד שינויים קטנים בעיצוב ליותר ספורטיבי, ה-M8 נשארת עם אותו עיצוב כמו בסדרה 8.

== מפרט טכני ==
ה-M8 משווקת עם מערכת הנעה אחת.
* M8 קומפטישן M xDrive (הנעה כפולה)<ref></ref>: מנוע בנזין V8 צילינדרים בנפח 4.4 ליטר טווין-טורבו המספק 625 כ"ס ב-6,000 <abbr>סל"ד</abbr> סל"ד ומומנט מרבי של 76.4 קג"מ המתקבל בין 1,800-5,800 סל"ד. תיבת הילוכים אוטומטית בעלת שמונה הילוכים. נתון התאוצה מ-0 ל-100 קמ"ש עומד על 3.2 שניות לדגם הקופה ו-3.3 שניות לדגם הקבריולה ומהירות מרבית מוגבלת אלקטרונית של 250 קמ"ש או עם חבילת M דריבר 304 קמ"ש. צריכת הדלק המשולבת עומדת על 9.5 ק"מ לליטר.

עד לשנת 2022 הייתה אפשרות לחבילה בסיסית וקומפטישן מ-2022 בוטלה הגרסה הבסיסית שהציעה ביצועים וכוח חלשים יותר וכעת הדגם נמכר רק בגרסת הקומפטישן<ref></ref>.

== ב.מ.וו M8 גראן קופה ==
ב-9 באוקטובר 2019 חשפה ב.מ.וו את גרסת המרכב "גראן קופה"<ref></ref>, זו יועדה להתחרות בעיקר באאודי RS7 ובפורשה פאנאמרה. בצד הוויזואלי, הדגם זכה לעיצוב אגרסיבי יותר לפגושים מלפנים ומאחור, גם לטובת קירור טוב יותר של הבלמים והמנוע. גרסת הקומפטישן קיבלה בנוסף מערכת פליטה משודרגת, יחד עם גימור משודרג בתא הנוסעים כגון מושבים בשני גוונים כסטנדרט ותקרה בציפוי אלקנטרה. היא משווקת עם אותו המנוע כמו של הקופה והקבריולה ומציעה את אותם ביצועים ונתוני מנוע<ref></ref>. היא ארוכה, רחבה וגבוה במעט מדגם הקופה והקבריולה גם בסיס הגלגלים שלה ארוך יותר, מה שמציין על מרווח יותר בתא הנוסעים.

גרסת ההשקה המיוחדת של הדגם M8 גראן קופה מהדורה ראשונה אשר תשווק ב-400 יחידות בלבד כוללת צבע ירוק ומושבי עור איכותיים.

== קישורים חיצוניים ==

* 
* 

== הערות שוליים ==

קטגוריה:מכוניות ספורט
M8
קטגוריה:מכוניות קבריולה
קטגוריה:מכוניות קופה
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2019
צ'אדסאלאש

צ'אדסאלאש (בהונגרית: Csárdaszállás) הוא כפר קטן בנפת גיומנדרד שבמחוז בקש בדרום מזרח הונגריה. 

כמו יישובים רבים באירופה גם מספר התושבים בצ'אדסאלאש נמצא בירידה. בשנת 1990 חיו בכפר 625 תושבים, ובשנת 2021 רק 356 תושבים.

הכפר הוקם בשנת 1952 אך האזור היה מיושב עוד לפני.

בתחילת המאה ה-19, היה פונדק ידוע בפאתי הכפר. (לימים הפך הפונדק לבית ספר ולאחר מכן לדירת שירות). 

==קישורים חיצוניים==

* 

==הערות שוליים==

קטגוריה:הונגריה: כפרים
יורי סולומונוב

יורי סמיונוביץ' סולומונוב (ברוסית: Юрий Семёнович Соломонов; נולד ב-3 בנובמבר 1945) הוא מתכנן רוסי של רקטות צבאיות, דוקטור למדעים טכניים, פרופסור, חבר האקדמיה הרוסית למדעים. מעצב ראשי של המכון המוסקבאי להנדסה תרמית מאז 1997<ref></ref>.

השתתף בפיתוח מערכות טילים<ref></ref>:
* SS-20 Saber
* RT-2PM Topol 
* RT-2PM2 Topol-M 
* RS-24, יארס 

ראש צוות פיתוח של מערכת הטילים RSM-56, בולבה.

סולומונוב הוא מחברם של יותר מ-300 מאמרים מדעיים, כולל 194 תעודות זכויות יוצרים על המצאות ופטנטים.

חבר הנשיאות של האקדמיה הרוסית למדעים והמועצה למדע וחינוך תחת נשיא הפדרציה הרוסית (2020-2017). חבר מלא וחבר בלשכת הנשיאות של האקדמיה הרוסית להנדסה , חבר באקדמיה הבינלאומית להנדסה. חבר במועצה העליונה של מפלגת רוסיה המאוחדת.

==קישורים חיצוניים==

==הערות שוליים==

מקבלי עיטור הדגל האדום של העמל
קטגוריה:מדענים רוסים
קטגוריה:מדענים סובייטים
קטגוריה:רוסים שנולדו ב-1945
קוקו ביץ'

קוקו ביץ (באנגלית: Cocoa Beach) היא עיר במחוז ברווארד בפלורידה שבארצות הברית. אוכלוסיית העיר מנתה 11,539 תושבים במפקד האוכלוסין של ארצות הברית שנערך בשנת 2018.<ref></ref>

== היסטוריה ==
ההתיישבות הלא-ילידית הראשונה באזור הייתה על ידי משפחה של עבדים משוחררים לאחר מלחמת האזרחים האמריקאית. ב-1888, קבוצה של גברים מקקאו קנתה את השטח, שלא פותח עד שנקנה ב-1923 על ידי גאס אדוארדס, פרקליט העירייה של קוקו. הוא הפסיק לעסוק בעריכת דין כדי להקדיש את כל מאמציו לפיתוח האזור.

העיירה קוקו ביץ' הוקמה ב-5 ביוני 1925. גאס סי אדוארדס נבחר כראש העיר ושימש כנציב יחד עם ג'יי הייסטן.

בשנת 1939 היו בעיר 49 תושבים.

ב-29 ביוני 1957 הפכה קוקו ביץ' לעיר.

הצמיחה הגדולה של קוקו ביץ' החלה במהלך שנות ה-60. העיר רשמה גידול של 1000% באוכלוסייה בין השנים 1950 ל-1960, בעיקר כתוצאה מתוכנית החלל של ארצות הברית. מרכז החלל קנדי ממוקם כ- מצפון לעיר. אנשים רבים עברו לקקאו ביץ' לצורך עבודות הקשורות לתוכנית החלל.

לאחר שתוכנית אפולו של נאס"א הגיעה לסיומה, ולפני שהחלה תוכנית מעבורת חלל, פוטרו עובדים רבים בעיר. ב-1975, עמד אחוז האבטלה בעיר על 14.3%. משפחות רבות איבדו את מקום עבודתן וחלקם אף עזבו את העיר.

פרס נבולה של שנת 2010 ניתן בעיר.

בשנת 2016, האחוזה הגדולה ביותר בעיר נהרסה בשריפה. היא נבנתה על החוף על ידי אל נוהארט ב-1975 והכילה של שטח מגורים, חדרי שינה ו-12 חדרי רחצה. שוויה הוערך בכמה מיליוני דולרים.<ref></ref>

== גאוגרפיה ==
מזח קקאו ביץ', שנבנה בשנת 1962, משתרע לתוך האוקיינוס האטלנטי
לפי הלשכה למפקד האוכלוסין של ארצות הברית, לעיר שטח כולל של . מתוכם הם קרקע ו- (67.49%) הוא מים. גובלת בעיר בצפון היא קייפ קנוורל . בדרום נמצא חוף סהר . במזרח נמצא האוקיינוס האטלנטי ( של חוף הים). במערב נמצא נהר הבננה .

=== אקלים ===
לקקאו ביץ' יש אקלים סובטרופי גשום.<ref name=":0"></ref>

== דמוגרפיה ==

נכון למפקד האוכלוסין של שנת 2010, היו בעיר 11,231 נפשות. ב-2017 היו בעיר 11,733 נפשות.<ref name="auto"></ref> צפיפות האוכלוסין הייתה 2,552.1 תושבים למייל רבוע (<sup>985.5</sup> לקמ"ר). היו 8,709 יחידות דיור בצפיפות ממוצעת של 1,780.6 לקילומטר רבוע (<sup>687.6</sup> לקמ"ר). ההרכב הגזעי של העיר היה 96.64% לבנים, 0.62% שחורים, 0.22% ילידים אמריקאים, 1.07% אסייתים, 0.06% תושבי האי השקט, 0.30% מגזעים אחרים ו-1.08% משני גזעים או יותר. היספנים ולטינים היו 2.52% מהאוכלוסייה.

לפי מפקד זה אוכלוסיית העיר חלוקה לקבוצות הגיל הבאות: 12.2% מתחת לגיל 18; 3.8% בין 18 ל-24; 22.0% בין 25 ל-44,; 27.6% בין 45 ל-64, ו-34.4% שהיו בני 65 ומעלה. הגיל החציוני היה 54 שנים. על כל 100 נקבות, היו 99.3 זכרים. על כל 100 נשים בנות 18 ומעלה, היו 96.4 גברים.

=== תיירות ===
ייצור גלישה ותיירות מוסיפים לכלכלת קקאו ביץ'.
חנות גלישה של רון ג'ון
בשנת 2015 עסקים בעיר גבו 5.6 מיליון דולר מס תיירות, למעלה ממחצית ממס התיירים שנגבה במחוז ויותר מכל עירייה אחרת, 1.4 מיליון דולר.<ref></ref>

=== שפה ===
השפה העיקרית המדוברת בחוף קקאו היא אנגלית, כאשר רק 9.8% מהאוכלוסייה דוברים שפות שאינן אנגלית בבית.<ref name=":5"></ref>
מזח קקאו ביץ'
==ערים תאומות==
*

== קישורים חיצוניים ==

* 

* 

== הערות שוליים ==

קטגוריה:פלורידה: ערים
קטגוריה:יישובים שהוקמו ב-1888
אל-ג'ועראנה

אל-ג'ועראנה (בערבית: الجعرانة) הוא כפר במחוז מכה, בחלקה המערבי של ערב הסעודית. הכפר ממוקם כ-30 קילומטרים צפונית-מזרחית לעיר מכה.

== היסטוריה ==
הכפר אל-ג'ועראנה הוזכר על ידי ההיסטוריון הערבי בן המאה השמינית אל-ואקדי בספרו "ספר ההיסטוריה והמלחמה" (בערבית: كتاب التاريخ والمغازي). על-פי אל-ואקדי, מוחמד ביקר בשני אתרי פולחן בכפר: "מסג'ד אל-אקצא" ("המסגד הקיצון") ומסג'ד אל-אדנה ("המסגד הקרוב ביותר").<ref></ref>

בשנת 1953, חוקר האסלאם הבריטי אלפרד גיום הציע שמסגד אל-אקצא המוזכר בקוראן כיעד המסע הלילי של מוחמד היה ממוקם במקור באל-ג'ועראנה, ולא בירושלים, כפי שהתקבע בהמשך באסלאם.<ref>A. Guillaume, Where was al-masjid al-Aqsa?, al-Andalus, Vol. 18 (1953)</ref> הוא ביסס את התיאוריה שלו על כתביהם של אל-ואקדי ואל-עזראקי. בשנת 1959, היסטוריון האמנות הצרפתי אולג גרבר כתב שהתיאוריה הזו משכנעת.<ref name=":102"></ref> בשנים האחרונות, כמה חוקרים, ביניהם יוסף זידאן, מרדכי קידר, יצחק רייטר וסולימאן אל-תראונה, הביעו גם כן תמיכה בתיאוריה זו.<ref></ref><ref></ref> לטענתם, שושלת בית אומיה עומדים מאחורי הקישור בין מסגד אל-אקצא לבין ירושלים, שכן ביקשו להתחרות בחשיבותה הדתית של מכה, אשר נשלטה אז על ידי יריבם, עבדאללה אבן א-זובייר. בנובמבר 2020, עורך הדין הסעודי אוסמה יאמאני קידם תיאוריה זו במאמר דעה בעיתון הסעודי Okaz.<ref></ref> המאמר עורר זעם בקרב מוסלמים ברחבי העולם, כאשר כמה כותבים טענו שהוא נכתב כדי להצדיק את החלטתן של מדינות המפרץ לחתום על הסכמי אברהם.<ref> </ref>

== הערות שוליים ==

קטגוריה:מסגד אל-אקצא
קטגוריה:מכה
סאות' פולסבורג

סאות' פולסבורג (באנגלית: South Fallsburg) הוא כפריר (hamlet) ויישוב לצורכי מפקדים () במחוז סאליבן בניו יורק שבארצות הברית. הוא ממוקם בתחום העיירה פולסבורג .

== היסטוריה ==
סאות' פולסבורג ממוקם באזור הנופש של הרי קטסקיל המכונה חגורת הבורשט.<ref></ref><ref></ref><ref></ref><ref></ref> במקום נמצא מלון ראלי , מלון גלאט כשר חלב ישראל בן 320 חדרים היושבים על . הוא משמש גם כמרכז כנסים לקבוצות דתיות.<ref></ref> במקום נמצאים גם תיאטרון ריבולי ובית הכנסת של האגודה העברית בדרום פולסבורג שרשומים בהמרשם הלאומי של מקומות היסטוריים.

נכון למפקד האוכלוסין של ארצות הברית בשנת 2010 התגוררו בסאות' פולסבורג 2,870 אנשים, 909 משקי בית ו-606 משפחות. היו 1,385 יחידות דיור. ההרכב הגזעי כלל 63.7% לבנים ו-14.2% אפרו-אמריקאים. היספנים ולטינים היו 38.5% מהאוכלוסייה. נכון לשנת 2017, על פי ההערכות 59.2% מהתושבים היו מתחת לקו העוני.

בחודשי הקיץ היישוב משמש כמקום נופש עבור המוני חרדים.

== מוסדות ==
בסאות' פולסבורג נמצאת ישיבת זכרון משה - סאות' פולסברג.<ref></ref>

== קישורים חיצוניים ==
* 
* [http://www.chronos-historical.org/rockfest הפלישה ההיפית לדרום פולסבורג ב-1970]

== הערות שוליים ==

קטגוריה:מדינת ניו יורק: יישובים
קטגוריה:קהילות יהודיות בארצות הברית
קטגוריה:מדינת ניו יורק: תיירות
קטגוריה:ארצות הברית: יישובים לצורכי מפקד אוכלוסין
שהבז שריף

מיאן מוחמד שהבז שריף (בפנג'אבי ואורדו: میاں محمد شہباز شریف; נולד ב-23 בספטמבר 1951) הוא פוליטיקאי פקיסטני המכהן כראש הממשלה ה-23 של פקיסטן, החל ממרץ 2024. הוא הנשיא הנוכחי של מפלגת . הוא כיהן כמושל פנג'אב שלוש פעמים, זמן רב יותר מכל מושל אחר.

== ביוגרפיה ==
הוא בן לשושלת שריף העשירה, שצברה מיליונים על ידי ייצור פלדה.<ref name=":0"></ref> אחיו, נוואז שריף, היה ראש ממשלה שלוש פעמים בין השנים 1990–2017.

אביו, מוחמד שריף, היה איש עסקים ותעשיין מהמעמד הבינוני-גבוה, שמשפחתו היגרה מ בקשמיר למטרות עסקים, ולאחר זמן מה התיישבה בכפר ג'טי אומרה במחוז אמריטסר בפנג'אב בתחילת המאה העשרים. משפחתה של אמו הגיעה מפולוואמה. בעקבות חלוקת הודו ב-1947, הוריו היגרו מאמריטסר ללאהור, שם גדל. שהבז קיבל תואר ראשון באמנות מאוניברסיטה בלאהור.<ref></ref>

שהבז שריף עבד בתחילה בעסק התעשייתי המשפחתי, ומשנת 1988 החל לעסוק בפוליטיקה.

שהבז נבחר בשנת 1988 לאספה המחוזית של פנג'אב, ובשנת 1990 לאספה הלאומית של פקיסטן. הוא נבחר שוב לאספת פנג'אב ב-1993 ומונה למנהיג האופוזיציה. בשנת 1997 נבחר למושל פנג'אב. לאחר , בה אחיו הופל מהשלטון, שהבז ומשפחתו יצאו מפקיסטן ושהו מספר שנים בערב הסעודית. בשנת 2007 שב שהבז לפקיסטן, וב-2008 הוא מונה לכהונה שנייה כמושל פנג'אב לאחר ניצחון מפלגתו במחוז פנג'אב בבחירות הכלליות בפקיסטן באותה שנה. בשנת 2013 נבחר למושל פנג'אב בפעם השלישית, וכיהן בתפקיד זה עד לתבוסת מפלגתו בבחירות הכלליות בפקיסטן ב-2018. שהבז שמר על מערכת יחסים ידידותית עם הצבא והיה פופולרי במחוז פנג'אב, שהוא מחוז חשוב מבחינה פוליטית והמאוכלס ביותר בפקיסטן.<ref></ref>

שהבז היה מועמד לנשיא הליגה המוסלמית הפקיסטנית לאחר שאחיו נוואז שריף נפסל מלכהן בתפקיד. הוא היה מועמד לראש האופוזיציה לאחר הבחירות ב-2018. במאי 2021, במהלך מבצע שומר החומות, כינה שהבז שריף את ראש ממשלת ישראל בנימין נתניהו "אדולף היטלר החדש", וטען שכתוצאה מתקיפות צה"ל האזרחים הפלסטינים "נמצאים באותו המקום שבו היו בעבר נשים, ילדים וקשישים יהודים".<ref></ref>

בשנת 2017 נחשף במסמכי פנמה כי אחיו נוואז שריף היה מעורב במספר פרשיות שחיתות בעסקי ייצור פלדה. הוא נשפט והורשע בשנת 2018 ונדון ל-10 שנות מאסר ולקנס של 10.5 מיליון דולר.<ref name=":0" />

בדצמבר 2019 הוקפאו 23 נכסים השייכים לשהבז ולבנו חמזה שריף, והם הואשמו בהלבנת הון על ידי הלשכה הלאומית לאחריותיות, שמטרתה העיקרית היא ביעור השחיתות בפקיסטן. בספטמבר 2020 הוא נעצר עד תום ההליכים באשמת הלבנת הון. באפריל 2021 הוא שוחרר בערבות על ידי בית המשפט העליון של לאהור.<ref></ref>

ב-11 באפריל 2022 נבחר שהבז לתפקיד ראש הממשלה, לאחר שעימראן ח'אן הודח בהצבעת אי-אמון. בתעמולת הבחירות טען שהבז שיש להחליף את ח'אן בגלל ניהול כלכלי כושל וממשל לקוי.<ref name=":0" /> לאחר מינויו, הכריז על העלאת שכרם של עובדי מדינה והעלאת שכר המינימום.

לאחר הבחירות הפרלמנטריות בפקיסטן בפברואר 2024, נבחר שריף מחדש לראש ממשלת פקיסטן בראשות ממשלת קואוליציה.

== קישורים חיצוניים ==

* 

== הערות שוליים ==

קטגוריה:ראשי ממשלת פקיסטן
קטגוריה:ילידי 1951
כוחות הצבא של טורקמניסטן

סמל הכוחות החמושים של טורקמניסטן
רונדל חיל האוויר הטורקמני
דגל חיל הים
כוחות הצבא של טורקמניסטן (בטורקמנית: Turkmenistanyň Ýaragly Güýçleri) הם עיקר הכוחות החמושים בטורקמניסטן. תפקידם להגן מפלישות חוץ ולסיוע בביטחון פנים. העומד בראש כוחות נשיא המדינה, ולצידו מזכיר המועצה לביטחון המדינה שהוא גם שר הביטחון.
Su-25 של חיל האוויר
בטורקמניסטן יש גיוס חובה לשנתיים.
יום העצמאות של טורקמניסטן]]

== מבנה ארגוני ==

הכוחות מחולקים לכוח יבשה, חיל ים וחיל האוויר עם הגנה אווירית, ובנוסף לאלה כפופים לצבא גם ארגונים עצמאים כמשמר לאומי, משמר גבול, וכוחות פנים. כוח האדם של הכוחות הצבאיים מוערך בכ-36,500.

=== צבא היבשה ===
הצבא מחולק לחמישה פיקודים על פי מחוזות המדינה. וציודו כולל: כ-2,000 כלי רכב, כ-700, ומספר התותח הוא בסביבות 560. הרובה הסדרתי של הצבא הוא הקלשניקוב לגרסאותיו השונות ולצידו נשק יותר חדש כדוגמת התבור.

=== חיל האוויר ===
לחיל האוויר כוח אדם של 3,000 איש וכ-120 כלי טיס ומתוכם 94 חמושים. החיל מחזיק גם בלטים תוצרת ישראל

=== חיל הים ===
חיל הים היא זרוע קטנה במיוחד עם עשרות כלי שיט מסוגים שונים.

==קישורים חיצוניים==

* 

== הערות שוליים ==

קטגוריה:אסיה: צבא וביטחון
קטגוריה:טורקמניסטן
הדיוויזיה ה-110 (ורמאכט)

הדיוויזיה ה-110 (בגרמנית: 110. Infanterie-Division) הייתה דיוויזיית חיל רגלים של הורמאכט במלחמת העולם השנייה.

== היסטוריה ==
הדיוויזיה הוקמה באפריל 1940 בלינבורג כחלק מגל הגיוס ה-12 והועמדה תחת פיקודו של ארנסט זייפרט במסגרת הארמייה ה-11. עד יוני 1941 היא הוצבה בפולין. במהלך מבצע ברברוסה והקרב על מוסקבה לחמה הדיוויזיה בחזית המזרחית כחלק מהקורפוס ה-6 במסגרת קבוצת ארמיות מרכז. לאחר מכן נותרה הדיוויזיה בגזרה המרכזית, ובין השאר אף לחמה בקרבות רז'ב. תשעה מלוחמי הדיוויזיה עוטרו בעיטור צלב האבירים של צלב הברזל, ארבעה מהם קיבלו את העיטור בנובמבר 1943. הדיוויזיה לחמה במהלך מבצע בגרטיון כחלק מהארמייה הרביעית, וב-7 ביולי 1944 הושמדה על ידי הכוחות הסובייטיים. הדיוויזיה עצמה הורכבה משלושה רגימנטים חי"ר ורגימנט ארטילריה.<ref>[http://www.axishistory.com/index.php?id=2198 Axis History Factbook]</ref>

== מפקדים ==
* ארנסט זייפרט (10 בדצמבר 1940 – 24 בינואר 1942)
* מרטין גילברט (1 בפברואר 1942 – 1 ביוני 1943)
* אברהרד פון קורובסקי (1 ביוני 1943 – 25 בספטמבר 1943)
* אלברכט ויסטנהאגן (25 בספטמבר 1943 – 1 בדצמבר 1943)
* אברהרד פון קורובסקי (1 בדצמבר 1943 – 11 במאי 1944)
* גוסטב גיהר (11 במאי 1944 – 15 במאי 1944)
* אברהרד פון קורובסקי (15 במאי 1944 – יולי 1944)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/110ID-R.htm הדיוויזיה ה-110], באתר lexikon-der-wehrmacht 

==הערות שוליים==

110
דיוויזיה 110
גמל שלמה רפאים

גמל שלמה רפאים (שם מדעי: Phyllocrania paradoxa) הוא מין קטן של גמל שלמה מאפריקה בעל מראה יוצא דופן שמזכיר עלה מיובש. כינויו של גמל שלמה זה ניתן לו בגלל מראהו הייחודי.

== תיאור ==
ביחס למינים אחרים של גמל שלמה, גמל שלמה רפאים הוא קטן יותר, אורכו מגיע לבערך 40–50 מילימטרים בבגרות. גמל שלמה רפאים מוסווה כך שהוא נראה כמו עלים מיובשים. כנפיו מעוטרות בקמטים ופיגמנטים שונים שנראים כמו קמטים על עלה. צבעו של גמל שלמה זה נע בין גוונים כהים של חום לצהוב ואפילו ירוק חיוור במקרים מסוימים. צבעו של גמל השלמה משתנה בהתאם ללחות והטמפרטורה של הסביבה. צבעו גם עשוי להשתנות כאשר הוא משיל את השלד החיצוני שלו. כמו כמעט כל מיני גמל השלמה, הנקבות גדולות יותר מהזכר. בבגרות, לנקבות יש כנפיים אשר חופפות את גופן בעוד כנפי הזכר ארוכות יותר והם מרבים להשתמש בהן יותר. בנוסף, לזכרים יש מחושים ארוכים יותר מאשר הנקבות. בעת הזדווגות, זה נדיר מאוד שקניבליזם יתרחש על ידי הנקבה לזכר.
ממוזער

== התנהגות ותזונה ==
גמל שלמה רפאים הוא מהמינים הבודדים בסדרת גמלי השלמה שיכולים לחיות בקבוצות בלי קניבליזם (אם התנאים טובים ויש מספיק אוכל). גמלי השלמה הללו הם לא אגרסיביים והם מעדיפים לארוב לטרף שלהם מאשר לרדוף אחריו. הם ניזונים בעיקר מזבובים ומעופפים אחרים ובדרך כלל ימנעו מטרף גדול מכיוון שזרועות הטרף שלהם אינן גדולות וחזקות כמו של גמלי שלמה אחרים.

== תחום מחייה ==
לגמל שלמה רפאים תחום מחייה רחב ברחבי יבשת אפריקה והאיים שלה. ניתן למצוא אותם באנגולה, קמרון, פרובינציית הכף הטובה, אגן הקונגו, אתיופיה, גאנה, גינאה, חוף השנהב, קניה, מלאווי, מדגסקר, מוזמביק, נמיביה, סומליה, דרום אפריקה, סודאן, טנזניה, טוגו, פרובינציית טרנסוואל, אוגנדה וזימבבואה. ניתן למצוא אותם גם בדרום אירופה.

== קישורים חיצוניים ==

* [https://usmantis.com/products/phyllocrania-paradoxa-ghost-mantis Phyllocrania paradoxa], באתר USmantis 
* [https://www.keepinginsects.com/praying-mantis/species/phyllocrania-paradoxa/ Ghost mantis], באתר Keeping Insects 

קטגוריה:טקסונים שתוארו בידי הרמן בורמייסטר
קטגוריה:בעלי חיים שתוארו ב-1838
קטגוריה:מערב אפריקה: חרקים
קטגוריה:גמלי שלמה
סמל אולנד

סמל אולנד (בשוודית: Ålands landskapsvapen, בפינית: Ahvenanmaan vaakuna) הוא סמלה הרשמי של אולנד. במרכז הסמל ניצב אייל אציל מוזהב על רקע שדה כחול, כצבעי דגל שוודיה. סמל אולנד מבוסס על סמל שוודי עתיק יותר (סמל אלנד).

== היסטוריה ==
האזכור הידוע הראשון לסמל לארכיפלג אולנד הוא חותם מ-1326 המתאר את אולף הקדוש, הקדוש מגן של האיים. בסמל ההוא יושב אולף הקדוש על כס מלכות, אוחז בידו הימנית בכדור-הצלב ובידו השמאלית בגרזן. הסמל הימי-בינימי הזה שימש כשהשראה כסמלה של קונט יומלה , אחת מהערים שבמרכז אולנד.

סמלה הנוכחי של אולנד, הכולל אייל אציל מוזהב על רקע כחול, הוענק לאולנד ב-1562, כשהסמלה של אלנד אומץ באולנד. ב-1569 אולנד הוענקה כפְיֶיף לנסיכה קתרינה סטנבוק, בתו של גוסטב ואסה, אבי האומה השוודית המודרנית, ומי ששחרר אותה מידי כריסטיאן השני, מלך דנמרק במלחמת העצמאות של שוודיה ושם קץ לשלטון דני ארוך שנים בשוודיה (מלבד מחבלי סקונהלנד, ששוחררו בתום המלחמה הצפונית הקטנה מאה שנה מאוחר יותר). בעקבות מעבר אולנד לידי הנסיכה השוודית, שונה הסמל ונוספו לו אייל אציל נוסף, וכן תשע שושנים. הדמיון בין סמלה של אלנד וסמלה של אולנד יצר בלבול, כאשר בסוף שנות ה-80 של המאה ה-19 תועדו שני איילים אצילים ותשע שושנים כסמלה של אלנד. על אף ששוודיה נאלצה לוותר על שטחיה המזרחיים לאימפריה הרוסית בהסכמים בעקבות ההפסד במלחמה הפינית והוקמה הדוכסות הגדולה של פינלנד ב-1809, ההרלדיקה לא שונתה עד שנות ה-40 של המאה ה-20.

רק בשנת 1944 גילה המשרד הלאומי השוודי לענייני סמלים (Riksheraldikerämbetet) את הטעות (שאלנד ואולנד משתמשות באותו הסמל), ועדכנו בכך את עמיתיהם בממשלת פינלנד. עם זאת, הרשויות בפינלנד החליטו לא לשנות את הסמל, וכך נאלצו הרשויות השוודיות לעדכן את סמלה של אלנד (כיום, קרני האייל של אלנד, לשונו, רגליו וקולר שנוסף לו צבועים באדום, על מנת למנוע את הבלבול).

== גלריה ==
<gallery>
Åland seal 1326.png|הסמל המתאר את אולף הקדוש
Öland-Åland vapen.svg|הסמל המשותף לאלנד ולאולנד, בעל שני האיילים האצילים ותשע השושנים
Ölands vapen.svg|הסמל הנוכחי של אלנד, האייל צבוע באדום על מנת למנוע בלבול
</gallery>

== ראו גם ==
* דגל אולנד
* סמל אלנד

== קישורים חיצוניים ==

== הערות שוליים ==

קטגוריה:אירופה: סמלים
אולנד
קטגוריה:אולנד: סמלים לאומיים
הדיוויזיה ה-83 (ורמאכט)

הדיוויזיה ה-83 (בגרמנית: 83. Infanterie-Division) הייתה דיוויזיית חיל רגלים של הורמאכט במלחמת העולם השנייה.

== היסטוריה ==
הדיוויזיה הוקמה ב-1 בדצמבר 1939 בברגן, והורכבה מאנשי מילואים מצפון גרמניה (מהמחוזות הצבאיים II, X, XI ו-XX). הדיוויזיה השתתפה בפלישה הגרמנית לצרפת ב-1940 ובילתה את 1941 בתפקיד חיל כיבוש. בתחילת 1942 נשלחה הדיוויזיה לחזית המזרחית וצורפה לקבוצת ארמיית הפאנצר השלישית. בתחילה פוצלה הדיוויזיה והשתמשו בה בגזרות שונות, חלק מהגורמים הועסקו בלוחמה הביטחונית בעורף.

הדיוויזיה נכחה בווליקיה לוקי בסוף 1942. העיירה עצמה נשמרה על ידי רגימנט הרגלים ה-277 של הדיוויזיה, יחד עם רגימנט הארטילריה וגדוד ההנדסה של הדיוויזיה, בפיקודו של אוברסט-לויטננט פון זאס. כוח זה כותר על ידי יחידות של ארמיית ההלם השלישית בקוזמה גליצקי במהלך קרב וליקיה לוקי והושמד בלחימה שנמשכה חודשיים.

במהלך 1943–1944 הדיוויזיה ה-83 צורפה לקבוצת ארמיות מרכז ולקבוצת ארמיות צפון, לאחר שהועברה לארמייה השישה עשרה באוקטובר 1943. עד סוף 1943 היא צומצם לארבעה גדודי גרנדירים.<ref name="mitchamp140">Mitcham, p.140</ref> לקראת סוף 1944 קבוצת ארמיות צפון נדחקה לכיס קורלנד. בסוף השנה פונתה הדיוויזיה דרך הים, ונשלחה לארגון מחדש בטורון. כעת היא הוקצתה לארמייה השנייה של הצבא ויסלה, ונלחמה נגד המתקפה הסובייטית מזרח פרוסיה. המטה ורגימנט הגרנדירים ה-257, אבדו בגרודז'ונדז לאחר שקיבלו הוראה להחזיק את העיירה, שכותרה על ידי החזית הביילורוסית השנייה ב-18 בפברואר 1945. המגינים נכנעו ב-5 במרץ.

הכוחות הנותרים הועברו דרך הים לסמלנד. הם נדחקו לאחור לכיוון פילאו, שם גורמים מהדיוויזיה ה-83 היוו את המשמר האחורי שהגן על שומת הנמל ב-25 באפריל (מפקד הדיוויזיה מקסימיליאן ונגלר נהרג ב-Nutief, היכן שהוחזקה העמדה הגרמנית האחרונה על ידי קרל הנקה). חלקים אחרים של הדיוויזיה נכנעו לכוחות הסובייטיים בחצי האי הלה.

== מפקדים ==
* קורט פון דר שבאלרי, 1 בדצמבר 1939 – 10 בדצמבר 1940
* אלכסנדר פון זילוב, 10 בדצמבר 1940 – 13 בפברואר 1942
* אדולף זינצינגר, 13 בפברואר 1942 – 2 בנובמבר 1942
* תאודור שרר, 2 בנובמבר 1942 – 1 במרץ 1944
* וילהלם הון, 1 במרץ 1944 – 28 ביוני 1944
* היינריך גץ, 28 ביוני 1944 – 22 באוגוסט 1944
* וילהלם הון, 22 באוגוסט 1944 – 27 במרץ 1945
* מקסימיליאן ונגלר, 27 במרץ 1945 – 25 באפריל 1945
* הלמוט ראץ, 25 באפריל 1945 – כניעה גרמנית

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/83ID-R.htm הדיוויזיה ה-83], באתר lexikon-der-wehrmacht 

==הערות שוליים==

83
יוסף צבי גייגר

יוסף צבי גייגר (יוסף הרש גייגער; 1 באוקטובר 1870, ח' בשבט ה'תר"ל – 19 בינואר 1944, כ"ג בטבת ה'תש"ד) היה אומן ומעטר יליד צפת, שימש כסופר, מזכיר וממונה של כמה כוללים בצפת.

==ביוגרפיה==
יוסף צבי גייגר נולד בצפת, לטודרוס גייגר ולחוה בת הרב משה חר"ג, שהיה חבר בית הדין בצפת ומנהל הכולל האוסטרו-הונגרי בעיר. בילדותו למד בתלמוד תורה ואחר כך בישיבות בצפת. בשנת 1889-1888 (ה'תרמ"ט) נשא את מרים, ילידת דרוהוביץ'. לבני הזוג נולדו להם שני בנים: אליהו וטודרוס, ושתי בנות: חנצ’ה (מלכה) ורחל. בשנת 1897-1896 הוא התמנה לוועד אגודת "בני ציון", שהוקמה על ידי שמואל שולמאן, ועסקה בעידוד עלייה והתיישבות בצפת.<ref>ראו: </ref> בנוסף, מונה גייגר לממונה של כמה כוללים בצפת ובהם כולל אנטיניא.

ביתו של גייגר, ברחוב הראשי של צפת דאז (כיום רחוב בר יוחאי), שימש בית ועד לממוני הכוללים. הוא פרסם בקביעות מאמרים בעיתונים "החבצלת", "הלבנון" ו"הצפירה" תחת שמות עט שונים. לשם הנחלת השפה העברית הוא הזמין באוסטריה כרזות גדולות, כתובות בשפה העברית, שיוחדו לבעלי מקצוע שונים כגון נגר, רצען, גנן, רופא ועוד. את ה"פלקטים" הללו הוא פיזר ב'חדרים' ובישיבת רידב"ז בעיר.

גייגר נפטר בינואר 1944 ונקבר בצפת.

==יצירתו של יוסף צבי גייגר==
יצירתו של גייגר כללה מגוון רחב של חפצי אומנות, ובהם מסמכים מעוטרים למוסדות שונים, קישוטים לסוכה ועוד. הם שילבו קליגרפיה עם ציור, ששאב את השראתו ממסורת הציור היהודית-עממית. יצירתו הידועה ביותר היא "ציור לפורים" (1893), שנעשה בטכניקה של ציור על זכוכית ונמצא באוסף פויכטונגר שבמוזיאון ישראל, ירושלים.
ציוריו של גייגר קישטו בתים רבים בעיר, וקישוטי הסוכה שלו היו נפוצים מאד בצפת. כמה מיצירותיו מצויות כיום בבית המדרש של האר"י ובבית הכנסת של האר"י האשכנזי - לוחות כתובים ומעוטרים באותיות מוזהבות מעשה ידיו.

==קישורים חיצוניים==

*[https://www.beitberl.ac.il/centers/minheret_hazman/zichronot/doclib/benyamin%20gayger.pdf בנימין גייגר – אחד מזקני צפת], עמ' 22–47
*[https://gideonofrat.wordpress.com/2011/01/21/אופקים-רחבים-עבודות-נבחרות-א-2/ אופקים רחבים: עבודות נבחרות], גדעון עופרת
*[https://roashhorot.blogspot.com/2020_09_20_archive.html אסכולת צפת – הציירים הנעלמים של היישוב הישן]
*[https://www.kedem-auctions.com/he/node/60140 הכותל המערבי - יוסף צבי גייגר], קדם

==הערות שוליים==

קטגוריה:יוסף צבי גייגר
קטגוריה:ציירים ביישוב
קטגוריה:צפת: אישים
קטגוריה:צפת: אמנים
קטגוריה:אנשי היישוב הוותיק ילידי ארץ ישראל
קטגוריה:יהודים הקבורים בבית הקברות בצפת
קטגוריה:ארץ-ישראלים שנולדו ב-1870
קטגוריה:ארץ-ישראלים שנפטרו ב-1944
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
דייוויד (אי, אנטארקטיקה)

האי דייוויד (באנגלית: David Island) הוא אי מכוסה קרח, הממוקם למול חופי חצי האי דייוויס, במדף הקרח שקלטון, בארץ המלכה מרי, שבבאנטארקטיקה.

אורכו של האי 16 קילומטרים, ורוחבו של האי 10 קילומטרים.

חופי האי הם חופים סלעיים החשופים מקרח.

מצפון לאי דייוויד מצויים סלעי בולדווין.

== היסטוריה ==
=== גילוי האי ===

האי התגלה בנובמבר 1912 על ידי קבוצת הבסיס המערבי (Western Base party) של משלחת אוסטרלאסיה לאנטארקטיקה (AAE) שחקרה את אנטארקטיקה בפיקודו של דאגלס מוסון.

=== מקור השם ===

שמו של האי ניתן לו על ידי מוסון.

מוסון קרא לאי על שם פרופסור סר ט.וו. דייוויד האנט (T.W. David Hunt), שהיה חבר בוועדה המייעצת למשלחת אוסטרלאסיה לאנטארקטיקה (AAE).

==קישורים חיצוניים==
* 

קטגוריה:ארץ המלכה מרי: איים
נוריץ' (ניו יורק)

נוריץ (באנגלית: Norwich) היא בירת מחוז שנאנגו במדינת ניו יורק שבארצות הברית.

היישוב ממוקם במרכז מחוז שננגו. הוא נקרא על שם העיר נוריץ' שבאנגליה.

==היסטוריה==
העיר הוקמה בשנת 1793. היא ממוקמת בהצטלבות מספר כבישים בין עירוניים ומסילות ברזל על גדת נהר שנאנגו. מאז הקמתה בסביבתה הוקמו מספר ערים נוספות ושטח העיר הוקטן בהתאם.

העיר הייתה מרכז תעשייתי עוד מהמאה ה-19. שנים רבות בעיר פעל מפעל לייצור תרופות שבסוף נרכש על ידי "פרוקטר אנד גמבל". בנוסף לכך בעיר פעל מפעל לייצור פטישים שהיה יצרן פטישים מרכזי בארצות הברית. בית חולים העירוני מהווה כיום את המעסיק העיקרי של היישוב.

בעיר פועל קמפוס של אוניברסיטת המדינה של ניו יורק .

בעיר פועל תיאטרון שהוקם בשנת 1922 וכולל 522 מקומות ישיבה. בעיר נערכים מספר פסטיבלים. בשנת 1997 נפתח מוזיאון מכוניות שכולל 160 פריטים. האוסף כולל בעיקר מכוניות מתוצרת "פרנקלין" אך גם מספר מכוניות נדירות נוספות דוגמת מכונית מייצור או-ווי-גו היחידה ששרדה עד היום.

== דמוגרפיה ==
על פי מפקד האוכלוסין האמריקני של 2010 אוכלוסיית העיר באותה העת מנתה 7,355 תושבים, 3,131 משקי בית, ו-1,671 משפחות. צפיפות האוכלוסייה באותה העת הייתה 1,181 אנשים לקילומטר מרובע. 96.48% מהתושבים הם לבנים, 1.39% אפרו-אמריקאים, 0.7% אסייתים, 0.27% אינדיאנים.

==קישורים חיצוניים==

* 

קטגוריה:מדינת ניו יורק: ערים
קטגוריה:יישובים שהוקמו ב-1793
ספץ

Spetz (ספץ) היא אפליקציה לאיתור אנשי מקצוע מומלצים תוך התחשבות במיקום, זמינות, ביצועים ודירוגי לקוחות. האפליקציה פותחה על ידי חברת ההזנק הישראלית Spetz Tech (לשעבר "GPAGE" ו"דף הזהב") והושקה בשנת 2018 כיום ספץ פועלת בארצות הברית, ישראל, בבריטניה ובאוסטרליה.

== היסטוריה ==
חברת Spetz Tech התחילה את פעילותה בתחילת שנות ה-2000 עם 'דף הזהב' - מגנטים עם פרסום אנשי מקצוע. בהמשך פנתה החברה לכיוונים טכנולוגיים, והיא מפעילה מערכות שמטרתן לתת שירות באמצעות זיהוי טכנולוגי ולתעדף את הפתרון המתאים. ב-2018 השיקה החברה את אפליקציית Spetz אשר מאתרת אנשי מקצוע מומלצים תוך התחשבות במיקום, זמינות, ביצועים ודירוגי לקוחות, תוך שימוש בבינה מלאכותית וחכמת ההמונים. המערכת כוללת כ-400 נושאי שירות שונים, ופועלת בישראל, אוסטרליה ובריטניה, וצפויה להיות מושקת בארצות הברית במהלך שנת 2022.

בדצמבר 2018 מונתה מיכל אנסקי כחברת דירקטוריון בחברה, ובמסגרת מינויה החזיקה אנסקי בתיק הקשרים הבינלאומיים של ספץ. לאחר כשנה חברותה של אנסקי בדירקטוריון הופסקה. ביולי 2019 מונה איתן כבל כחבר דירקטוריון בחברה, וביוני 2021 מונה כבל כיושב ראש הוועדה המייעצת.

החברה גייסה בחמישה סבבי גיוס באמצעות פיפלביז, גיוס המונים בישראל תחת פיקוח של הרשות לניירות ערך, קרוב ל-8.5 מיליון שקל מ-1,900 משקיעים, והייתה החברה הראשונה בישראל שקיבלה את אישור משרד הכלכלה לביצוע גיוס מוגדל יותר מהציבור במסגרת גיוסי המונים. בשנת 2021 החברה גייסה עוד למעלה מ-1.5 מיליון דולר אוסטרלי במסגרת הגיוס המקדים להנפקה בבורסה האוסטרלית - ASX.

ב-25 באפריל 2022 פורסם בבורסה של קנדה כי חברת DigiMax Global, הנסחרת בבורסה של קנדה, מתעתדת להתמזג עם ספץ ולרכוש 100% ממניותיה. הרכישה תתבצע באמצעות החלפת מניות כך שספץ תקבל בתמורה 47% ממניות DigiMax Global. בחודש אוגוסט 2022 חברת DigiMax Global Inc דיווחה לבורסה הקנדית, ה- CSE, כי המיזוג עם ספץ הושלם<ref></ref> ולאחר המיזוג ספץ הודיעה על כוונתה להיכנס לשוק האמריקאי עד לסוף שנת 2022<ref></ref>.

בחודש דצמבר 2022 עודכן שמה של החברה הציבורית ל Spetz Inc וסימול המניה השתנה ל SPTZ<ref></ref> והחברה הודיעה על תחילת פעילותה בשוק האמריקאי<ref></ref>.

== תכונות המערכת ==
האפליקציה משתמשת בבינה מלאכותית על מנת לאתר אנשי מקצוע בכ-400 תחומי שירות בזמן אמת בהתבסס על מיקום, זמינות שימוש בכלי בינה מלאכותית לזיהוי פעילויות קודמות, מהירות תגובה, מידת הצלחה בהיענות לעבודות ודירוגים קודמים של לקוחות. המערכת כוללת כ-400 נושאי שירות שונים, בכל יישוב בישראל, באוסטרליה ובריטניה, 24 שעות ביממה.

בעת השימוש באפליקציה, המשתמש מציין את מיקומו, תחום השירות הדרוש לו ואת מספר ההצעות שברצונו לקבל. לאחר שקלול כל הגורמים, המערכת מקשרת בין מבקש השירות לבין אנשי המקצוע הרלוונטיים. אנשי המקצוע הם שמתקשרים ללקוח כשהקשר מקודם לביצוע בתוך שניות אחדות ובממוצע הם יוצרים קשר עם המשתמש בתוך כחצי דקה עבור תיאום העבודה. לאחר ביצוע העבודה, המשתמש מתבקש לדרג את בעל המקצוע והשירות שניתן לו כך שהמידע נאגר ומשוקף למשתמשים הבאים.

לאפליקציה מודל ייחודי בתחום הפלטפורמות לאנשי המקצוע של תשלום מוטה תוצאות בלבד, כלומר, הלקוחות אינם משלמים על השימוש ואילו אנשי המקצוע הפועלים באמצעות המערכת משלמים תשלום קצוב מראש על כל פניה של צרכן.

האפליקציה פועלת בטלפונים חכמים עם מערכות הפעלה מסוג אנדרואיד, IOS ובדפדפנים.

== קישורים חיצוניים ==
* 
* 

== הערות שוליים ==

קטגוריה:אפליקציות מובייל
קטגוריה:תוכנות שהושקו ב-2018
אפטר פארטי (סדרת טלוויזיה)

אפטר פארטי (באנגלית: The Afterparty) היא סדרת טלוויזיה אמריקאית מסוגת תעלומת רצח קומית שנוצרה על ידי כריסטופר מילר והושקה בשירות הזרמת מדיה אפל TV פלוס ב-28 בינואר 2022.<ref></ref> הסדרה מתמקדת בחקירת מותו של ידוען במהלך מסיבה בביתו.

במרץ 2022 הסדרה חודשה לעונה שנייה,<ref></ref> שעלתה לשידור ב-12 ביוני 2023.

== תקציר העלילה ==
לאחר פגישת מחזור שהמשתתפים בה למדו יחדיו בבית ספר תיכון, אחד התלמידים לשעבר, אקסבייר שהפך לזמר ולשחקן מפורסם, נמצא מת בסמוך לביתו המפואר שבו נערכה מסיבה (אפטר פארטי). מותו מוביל להגעת חוקרת משטרתית שמראיינת בנפרד את הנוכחים אשר חולקים איתה את הנקודת מבט האישית שלהם לגבי האירועים שהתרחשו.

== שחקנים ודמויות ==
=== דמויות ראשיות ===
* טיפאני האדיש בתור דאנר. החוקרת המשטרתית.
* סם ריצ'רדסון בתור אניק. מעצב חדרי בריחה שמאוהב בזואי מאז תקופת התיכון.
* דייב פרנקו בתור אקסבייר. ידוען שנמצא מת בחוף שסמוך לביתו.
* בן שוורץ בתור יאספר. שואף לקריירה של מוזיקאי.
* אילנה גלייזר בתור צ'לסי. רואה את אקסבייר כאחראי לנידוי חברתי שחוותה.
* זואי צ׳או בתור זואי. אשתו לשעבר של ברט והמושא אהבה של אניק.
* אייק ברינהולץ בתור ברט. בעלה לשעבר של זואי עם נטייה לאגרסיביות.

=== דמויות משנה ===
* ג'ון ארלי בתור קולף. חוקר משטרתי.
* ג'יימי דמטריו בתור וולט. משתוקק לכך שאנשים סביבו יזכרו אותו.
* אוורלי ק׳רגנילה בתור מגי. בתם של זואי וברט.
* ריד סקוט בתור אלדרן ג'רמן. חוקר משטרתי.
* טיה סירכר בתור ג'ניפר 1.
* איידן מאיירי בתור ג'ניפר 2.

== סקירה ==

=== עונה ראשונה ===
{| class="toccolours mw-collapsible mw-collapsed" width="100%"
|-
! להצגת התוכן - לחצו על "הצגה" משמאל
|-
|

|}

== הפקה ==
כריסטופר מילר הגה את רעיון הסדרה, תחילה כרעיון לסרט, כעשור טרם השקתה כשרצה ליצור תעלומת רצח שמראה את נקודות המבט השונות של העדים, בהשראת אהבתו לז'אנר תעלומת הרצח והסרט היפני רשומון (1950), כשאלמנט פגישת המחזור שולב ברעיון של מילר לאחר שהשתתף בעצמו במפגש שכזה.<ref></ref> ביוני 2020 הוכרז שאפל TV פלוס הזמינה את הפקת העונה הראשונה.<ref></ref>

== קישורים חיצוניים ==
* 

== הערות שוליים ==

קטגוריה:דרמות קומיות אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:תוכניות טלוויזיה באנגלית
קטגוריה:אפל TV פלוס: תוכניות וסדרות
How Did You Love

"How Did You Love" (בעברית: האופן שבו אהבת) הוא הסינגל הרביעי והאחרון מתוך Threat to Survival, אלבום האולפן החמישי של להקת הרוק האמריקאית, שיינדאון.

==רקע==
ברנט סמית, סולן הלהקה ומי שכתב את השיר, סיפר על משמעותו בראיון למגזין הבילבורד:

==מצעדים==
===מצעדים שבועיים===
{| class="wikitable sortable plainrowheaders"
|-
! מצעד (2017)
! מיקוםשיא
|-
|US Mainstream Rock (Billboard)
|1
|-
|US Rock Airplay (Billboard)
|11
|-
|US Hot Rock & Alternative Songs (Billboard)
|17
|-
|Canada Rock (Billboard)
|29
|-
|}
===מצעדים שנתיים===
{| class="wikitable plainrowheaders"
|-
! מצעד (2017)
! מיקום
|-
!scope="row"| US Hot Rock Songs (Billboard)<ref></ref>
|align="center"|58
|-
! scope="row"| US Rock Airplay (Billboard)<ref></ref>
|align="center"|45
|}

==קישורים חיצוניים==

==הערות שוליים==

קטגוריה:שירי 2015
קטגוריה:סינגלים מ-2016
קטגוריה:שירי שיינדאון
קטגוריה:שירים באנגלית
קטגוריה:שירי מטאל
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
פורס ביצים

פורס ביצים
שימוש בפורס ביצים
פורס ביצים הוא כלי מטבח המשמש לפריסת ביצים מבושלות קלופות וקשות במהירות ובאופן אחיד. פורס ביצים מורכב מכלי מחורר להחזקת הביצה, ומשטח צירים של חוטים או להבים שנסגר ופורס אותה<ref>"Egg slicer," in Charles G. Sinclair, ed., [https://books.google.com/books?id=fnveo8cyxKkC&lpg=PA184&dq=egg%20slicer&as_brr=3&pg=PA184#v=onepage&q=egg%20slicer&f=false The International Dictionary of Food and Cooking], p. 184. Peter Collin Pub., 1998. Google Book Search. Retrieved on December 11, 2009.</ref><ref>David Joachim, [https://books.google.com/books?id=6969CFdoybcC&lpg=PA161&dq=egg%20slicer&as_brr=3&pg=PA161#v=onepage&q=egg%20slicer&f=false The Clever Cook's Kitchen Handbook: 5037 Ingenious Hints, Secrets, Shortcuts and Solutions], p. 161. Rodale Inc., 2002. Google Book Search. Retrieved on December 11, 2009.</ref>.
ביצה פרוסה
פורס הביצים הראשון הומצא בתחילת המאה ה-20 על ידי הגרמני ווילי אבל (1875–1951), שגם המציא את פורס הלחם. פורסי הביצים הראשונים יוצרו ברובע ליכטנברג שבברלין, גרמניה<ref name="Berliner Zeitung"></ref>.

צמד הקומיקאים ההולנדי ואן קוטן אן דה בי יצר סרט תיעודי מדומה על מפעל הולנדי לפריסת ביצים ב-1983<ref></ref>.

==פורס ביצים ככלי נגינה==
ניתן לנגן בכמה פורסי ביצים בעלי חוטים דקים ככלי מיתר. דוגמה לכך היא באלבום "Black Antlers" של להקת Coil, שבה חבר הקבוצה הראשי ג'ון באלאנס ניגן סולו בפורס ביצים, כינה אותו "מיני נבל", גם בגרסת האולפן וגם בהופעות חיות מאוחרות יותר.

==קישורים חיצוניים==

==הערות שוליים==

קטגוריה:כלים ומכשירים (מזון)
קטגוריה:גרמניה: המצאות
קטגוריה:ביצים
קטגוריה:כלי חיתוך
ג'רמיין קרופורד

ג'רמיין קרופורד (באנגלית: Jermaine Crawford; נולד ב-28 באוקטובר 1992) הוא שחקן אמריקאי, אשר ידוע בזכות הופעתו בתור דוקוואן "דוקי" ווימס <small>(אנ')</small> בסדרת הטלוויזיה "הסמויה".<ref></ref>

== חיים אישיים ==
קרופורד נולד במרילנד, ארצות הברית בשנת 1992. הוא בן דוד שני של השחקן טריסטן וילדס, ששיחק עמו בסדרת הטלוויזיה "הסמויה". הוא גם היה דובר של האגודה האמריקאית לסוכרת.<ref></ref>

== קריירה ==
קרופורד החל להופיע בגיל שלוש. היו לו תפקידים בולטים בהפקות התיאטרון של המחזה "ילדי גן עדן "בתיאטרון פורד בבימויו של דייוויד בל; קרוסלה והמחזה עושת הנפלאות בתיאטרון אולני, בבימויו של ביל פסקוונטי; וכן, במחזה חלום ליל קיץ בקבוצת התיאטרון ההיסטורי של שייקספיר, בבימויו של מארק לאמוס.

בין השנים 2006–2008 שיחק בתפקיד ראשי בעונות 5-4 של הסדרה הפופולרית "הסמויה". קרופורד כיכב בעיבוד הקולנועי משנת 2009 למחזה הבמה של אלווין מור ג'וניור " A Mother's Prayer" . <ref></ref> הוא שיחק בסרט "12" של ג'ואל שומאכר משנת 2010. שנה לאחר מכן שיחק בסרט הקולנוע "עלמות במצוקה" והתארח בסדרת הטלוויזיה "מבוקש".

בשנת 2012 שיחק בסרט הקולנוע "להתמודד עם הנפש". בשנת 2017 שיחק בסרט הקולנוע "רוקסן רוקסן". 

בשנת 2020 שיחק בתפקיד ראשי בסרט הקולנוע "Three Pregnant Men". 

בשנת 2022 שיחק קרופורד במיני-סדרה "העיר הזאת שלנו" ברשת HBO,<ref></ref> בדמותו של ג'קוואן דיקסון, שוטר סיור במשטרת בולטימור.

== פילמוגרפיה ==
=== קולנוע ===
{| class="wikitable sortable"
|+
!שנה
! סרט
!תפקיד
! הערות
|-
| rowspan="2" | 2008
|Explicit Ills
| טוני
|
|-
|An American Affair
| אנדרה
|
|-
| 2009
|A Mother's Prayer
| דארן
|
|-
| 2010
| 12
| ננה
|
|-
| 2011
|עלמות במצוקה
| ג'ימבו
|
|-
| 2012
|להתמודד עם הנפש
|נער מתבגר
|
|-
| 2014
|Cru
| ריצ'רד "אר.ג'יי" יוז ג'וניור
|
|-
| 2017
|רוקסן רוקסן
|פארק ג'אם מ.סי
|
|-
| 2019
|DC Noir
| ג'ו
|
|-
| 2020
|Three Pregnant Men
| ג'וליאן
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! הערות
|-
| 2006–2008
|הסמויה
| דוקוואן "דוקי" ווימס <small>(אנ')</small>
| תפקיד ראשי (עונות 5-4); 23 פרקים
|-
| 2009
| הבלתי רגילים
| מלקולם ניקס
| פרק: "Pilot"
|-
| 2010
|Past Life
| אנדרה
|פרק: "Pilot"
|-
| 2011
| מבוקש
| מייקל פופ
|פרק: "Pilot"
|-
| 2016
| גט-דאון
| פרננדו
| פרק: "Forget Safety, Be Notorious"
|-
| 2022
|העיר הזאת שלנו
| ג'קוואן דיקסון
| מיני-סדרה
|-
|TBA
|The End is Here
| השותף
| פרק: "The Agency"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1992